
Crkveni dokumenti 

Zbirka službenih izjava crkvenog Učiteljstva, drevnih kršćanskih spisa i zapisa 
ranokršćanske Predaje 


nedjelja, 16. studenoga 2008. 

Povijesni dokazi o Petrovom prisustvu u 
Rimu 


"Ne zapovijedam kao Petar i Pavao. Oni bijahu apostoli, a ja sam zarobljenik." 

(Ignacije Antiohijski, Poslanica Rimljanima, 4, 3 [110. god.]) 

"Vi ste također [papa Soter], po svojem pravom savjetu, združili sjeme koje su 
Petar i Pavao posijali u Rimu i Korintu; jer obojica su podjednako sijali [sjeme 
Evanđelja] u našem Korintu i podučavali nas [u vjeri]; i obojica na jednak 
način, naučavajući u Italiji, podnijeli mučeništvo u isto vrijeme." 

(Dionizije Korintski, Pismo papi Soteru [170. god.], zapisano u: Euzebije 
Cezarejski, Crkvena povijest, 2, 25, 8) 

"Matej je također navijestio Hebrejima pisano Evanđelje, na njihovom vlastitom 
jeziku, dok su Petar i Pavao propovijedali Evanđelje u Rimu i postavljali temelj 
Crkve." 

(Irenej, Protiv krivovjerja, 3,1,1 [189. god.]) 

"Budući da bi bilo preopsežno u ovakvom svesku nabrajati [apostolski] slijed u 
svim crkvama, zbunit ćemo sve one koji na bilo koji način, bilo iz 
samodopadnosti ili oholosti, ih pak slijepila i opake namisli, sabiru drugdje nego 
je to određeno, ukazujući ovdje na slijed biskupa u najslavnijoj i najstarijoj 
Crkvi svima znanoj, a koju su utemeljili i ustrojili dvojica najslavnijih apostola, 
Petar i Pavao, one Crkve koja posjeduje Predaju vjere nama proslijeđenu pošto 
su je ljudima navijestili apostoli. Sa tom Crkvom [rimskom], zbog njezinog 
nadnaravnog podrijetla, moraju biti u skladu sve Crkve, svi vjernici čitavog 
svijeta, i u noj su svi vjernici zadržali apostolsku Predaju." 

(Isto, 3, 3, 2) 

"Blaženi apostoli [Petar i Pavao], pošto su osnovali i sagradili Crkvu [rimsku], 
predali su službu biskupstva Linu. Pavao spominje ovoga Lina u poslanici 
Timoteju [2 Tim 4,21]. Njega je naslijedio Anaklet, a nakon njega, treći nakon 
apostola, za biskupstvo je odabran Klement. On je vidio blažene apostole i 
upoznao ih. Moglo bi se reći da je još slušao odjek njihovog propovijedanja i 
imao njihovu Predaju pred očima. Ali ne samo on, jer su postojali još mnogi koji 
primiše poduku [u vjeri] od apostola. U Klementovo vrijeme, nemala razmirica 
pojavila se među braćom u Korintu, Crkva iz Rima poslala je vrlo energično 
pismo Korinćanima, opominjući ih za mir i obnovu vjere... Tog Klementa 
naslijedio je Evarist... a sada, za dvanaestog nasljednika biskupstva [u Rimu] 
izbor je pao na Eleuterija. Ovim redom, po apostolskom nauku prenošenom u 
Crkvi, propovijed istine stigla je sve do nas." 

(Isto, 3, 3, 3) 

"Zapisano je da je Pavlu odrubljena glava u samom Rimu, a Petar, slično tome, 
pribit je na križ, za vladavine [cara Nerona]. Zapis potvrđuju imena Petra i 
Pavla na tamošnjim grobljima, ostajući [tamo] sve do današnjeg dana. To 
potvrđuje pouzdani crkveni čovjek po imenu Gaj, koji je živio u vrijeme 
Zefirina, rimskog biskupa. Ovaj Gaj, u pismenoj polemici s Proklom, vođom 
sekte katafrigijaca, o mjestima na kojima su sahranjeni ostaci prije spomenutih 
apostola, govori slijedeće: 'Ah ja mogu pokazati trijumfalne grobove apostola. 
Jer pođeš li ih na Vatikan ih na Ostijsku cestu, naći ćeš gorobve onih koji su 
osnovah ovu Crkvu.'" 

(Gaj, Rasprava s Proklom [198. god.], zapisano u: Euzebije Cezarejski, 
Crkvena povijest, 2, 25, 5) 

"Ove okolnosti su bile povod Markovom [spisu]: Kada je Petar javno 
propovijedao Riječ u Rimu i navijestio Evanđelje u Duhu, mnogi prisutni 
zahtijevah su da bi Marko, koji je dugo vremena bio njegov pratilac i upamtio 
njegovo kazivanje, trebao zapisati ono što je naviješteno." 

(Klement Aleksandrijski, Nacrti [200. god.], zapisano u: Euzebije 
Cezarejski, Crkvena povijest, 6,14,1) 

"Ah ako si blizu Itahje, imaš Rim, gdje je autoritet [koji je] i nama pri ruci. Kako 
li je sretna ta Crkva, kojoj su apostoli prohh čitav svoj nauk zajedno sa krvlju; 
gdje je Petar podnio muku shčno kao Gospodin, gdje je Pavao okrunjen 
Ivanovom [Krstiteljevom] smrću." 

(Tertulijan, Oklijevalo protiv krivovjeraca, 36 [200. god.]) 

"To je način na koji apostolske Crkve prenose svoj popis: poput Crkve u Smirni, 
koja bilježi da je tamo Ivan postavio Polikarpa, poput Crkve Rimljana, gdje je 
Petar zaredio Klementa." 

(Isto, 32, 2) 

"Da vidimo kakvo su mlijeko Korinćani iskapili od Pavla; nasuprot koje norme 
je procijenjeno da Galaćanima treba promjena; što su čitali Filipljani, Solunjani i 
Efežani; što su čak i obližnji Rimljani pronijeli dalje, kojima su obojica, Petar i 
Pavao, zavjetovali Evanđelje i zapečatili ga čak svojom krvlju." 

(Tertulijan, Protiv Marciona, 4, 5,1 [201. god.]) 

"Viktor., je bio trinaesti rimski biskup nakon Petra" 

(Mali labirint [211. god.], zapisano u: Euzebije Cezarejski, Crkvena 
povijest, 5, 28, 3) 

"Na ovu stolicu na koju je sam sjeo, Petar je u moćnom Rimu zapovjedio Linu, 
prvom izabranom, da sjedne. Nakon njega, [ana]Klet je također prihvatio 
vodstvo stada. Kao njegov nasljednik, Anaklet je izabran ždrijebom. Slijedi po 
njemu Klement, dobro poznat apostolskim muževima. Nakon njega Evarist je 
upravljao pastvom bez prijestupa. Aleksandar, šesti u nasljedstvu, povjerio je 
svoju službu Sikstu. Pošto su njegova presvijetla vremena dovršena, prepustio 
je [službu] Telesforu. Bio je vrstan, vjeran mučenik..." 

(Poema protiv marcionista, 276-284 [267. god.]) 

"[Druge] godine dvjesto pete olimpijade [42. A. D.]: apostol Petar, pošto je 
osnovao crkvu u Antiohiji, poslan je u Rim, gdje ostaje dvadeset pet godina kao 
biskup tog grada." 

(Euzebije Cezarejski, Kronika [303. god.]) 

"Petar, prvoizabrani od apostola, pošto je više puta bio uhvaćen i sramotno 
tretiran, naposljetku je razapet u Rimu" 

(Petar Aleksandrijski, Pokora, kan. 9 [306. god.]) 

"Već kad je Neron bio vladao, Petar je došao u Rim, gdje je po moći predstave 
mnogih čuda koja je učinio... obratio mnoge pravednosti i uspostavio čvrst i 
postojani hram Božji. Kada je ova činjenica obznanjena Neronu... pohitio je 
zadaći da razori nebeski hram i uništi pravednost. On je prvi započeo s 
progonima služben ik a Božjih. Petra je pribio na križ, a Pavla umorio." 

(Laktancije, Smrti progonitelja, 2, 5 [318. god.]) 

"[Šimun Mag] je tako zaveo grad Rim da mu je Klaudije podigao kip... Dok se 
zabluda širila sama od sebe, stigoše Petar i Pavao, časni dvojac i upravitelji 
Crkve, i oni ispraviše zabludu... Ispalili su oružje njihovih istomišljenika u 
molitvi protiv Maga, i srušili ga na zemlju. Bilo je dovoljno čudesno, ali ipak 
n ik akvo čudo uopće, jer bio je ondje Petar - onaj koji nosi ključeve neba. I nije 
bilo n ik akvo čudo, jer Pavao je bio ondje - onaj koji je bio zahvaćen u treće 
nebo." 

(Ćiril Jeruzalemski, 6,14 [350. god.]) 

"Ne možeš poreći da si svjestan da je u gradu Rimu biskupska stolica predana 
najprije Petru; stolica u koju je Petar zasjeo, isti onaj koji je bio glava - zbog 
toga je ujedno prozvan Kefa [Stijena] - između svih apostola; stolica po kojoj 
svi zadržavaju jedinstvo." 

(Optat, Šizma donatista, 2, 2 [367. god.]) 

"U Rimu prvi apostoli i biskupi bijahu Petar i Pavao, zatim Lino, Anaklet i 
Klement, suvremenik Petra i Pavla." 

(Epifanije Salaminski, Škrinja lijekova protiv krivovjerja, 27, 6 [375. god.]) 

"Šimun Petar, sin Ivanov, iz sela Betsaide u pokrajini Galileji, brat Andrije 
apostola, i sam prvi među apstolima, nakon što je bio biskup Antiohijske 
crkve... otisnu se do Rima za druge godine [cara] Klaudija da zbaci Šimuna 
Maga, i zadrži svećeničku stolicu dvadeset i pet godina sve do posljednje, to 
jest četrnaeste godine Nerona. Iz njegovih ruku primio je mučeničku krunu 
pošto je pribit na križ sa glavom okrenutom prema tlu, a nogama uzvišenim 
prema gore, izjavljujući da je nedostojan biti pribijen na isti način kao njegov 
Gospodin" 

(Jeronim, Životi glasovitih ljudi, 1 [396. god.]) 

"Ako bi svi ljudi diljem svijeta bili takvi kao što ih ti veoma uobraženo 

optužuješ da jesu, što ti je učinila stolica R im ske crkve, u koju je zasjeo Petar, i 
u kojoj danas sjedi Atanazije?" 

(Augustin, Protiv Petilanijevih pisama, 2,118 [402.god.]) 

